ชุดตรวจโควิด-19 จากเลือดผู้ป่วย
ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตนได้มอบหมายให้สำนักงานนวัตกรรมแห่งชาติ (สนช.) จัดทำระบบบริหารความเสี่ยงด้วยนวัตกรรมรองรับสถานการณ์การแพร่ระบาดของไวรัสโควิด-19 ได้แก่ ระบบการติดตาม ตั้งแต่การเข้าประเทศ ผ่านการเชื่อมต่อข้อมูลจากสำนักงานตรวจคนเข้าเมือง ระบบสุขภาพทางไกล ด้วยการใช้การตอบรับอัตโนมัติทางโทรศัพท์เพื่อเก็บประวัติและติดตามอาการ การเว้นระยะห่างทางสังคม เช่น การระบุแผนที่เพื่อแสดงตำแหน่งสิ่งของจำเป็นสำหรับประชาชน และการบริหารจัดการอุปทาน เพื่อลดปัญหาการขาดแคลนอุปกรณ์จำเป็น เช่น หน้ากากอนามัย แอลกอฮอล์ ฯลฯด้าน ดร.พันธุ์อาจ ชัยรัตน์ ผอ.สนช. กล่าวว่า สนช.สนับสนุนเงินทุนด้าน วิชาการไปแล้ว 4 โครงการ วงเงินรวมกว่า 16 ล้านบาท แบ่งเป็นด้านระบบการ ติดตาม ได้แก่ โครงการเซฟที ไทยแลนด์ ซึ่งเป็นแอปพลิเคชันประมวลผลข้อมูลของกลุ่มผู้ป่วย กลุ่มเสี่ยง และกลุ่มประชาชนด้วยเทคโนโลยีปัญญาประดิษฐ์ ด้านระบบการบริหารจัดการอุปทาน จำนวน 3 โครงการ ได้แก่ ชุดตรวจคัดกรองผู้ป่วยโควิด-19 แบบรวดเร็ว จากเลือดของผู้ป่วย สามารถทราบผลได้ภายใน 15 นาที โดยอาศัยเทคโนโลยีที่พัฒนาจากคณะเภสัชศาสตร์ จุฬาฯ หน้ากากอนามัยชนิดใช้ซ้ำได้ และระบบการบริหารอุปกรณ์และสิ่งจำเป็นทาง การแพทย์ เพื่อให้คลังสินค้ากลางสามารถจัดส่งสินค้าไปยังประชาชนและสถานพยาบาลได้โดยตรงตามคำสั่งซื้อที่แจ้งเข้ามาในระบบ ซึ่งทั้งหมดนี้สามารถเริ่มใช้งานได้จริงก่อนเทศกาลสงกรานต์นี้.
ตนได้มอบหมายให้สำนักงานนวัตกรรมแห่งชาติ (สนช.) จัดทำระบบบริหารความเสี่ยงด้วยนวัตกรรมรองรับสถานการณ์การแพร่ระบาดของไวรัสโควิด-19
โควิด-19,ไวรัสโคโรนา,COVID-19,สุวิทย์ เมษินทรีย์,ชุดตรวจโควิด-19,หน้ากากอนามัย,ข่าววันนี้,การศึกษา